《贫女曲》
宋代·陈舜俞

贫女四十无人问，不傅铅华水梳鬓。
非关颜色不如人，不肯出梳羞失身。
零落床头旧机杼，池水沤麻还织布。
布成不卖市中儿，金刀剪雪自裁衣。

作者简介：（?—1072）宋湖州乌程人，字令举，号白牛居士。仁宗庆历六年进士。嘉祐四年复举制科第一。官著作佐郎。神宗熙宁三年，以屯田员外郎知山阴县。反对“青苗法”，疏谓其法乃“别为一赋以敝海内，非王道之举”，责监南康军盐酒税。有《都官集》等。